**Høringsbrev**

Vår ref.: 17/3709

**Høringsbrev - endring av forskrift om habilitering og rehabilitering, individuell plan og koordinator § 3. Definisjon av habilitering og rehabilitering**

Helse- og omsorgsdepartementet sender med dette på høring forslag om å endre forskrift om habilitering, rehabilitering, individuell plan og koordinator § 3. Bestemmelsen inneholder definisjon av habilitering og rehabilitering.

Tiltaket er en oppfølging av Opptrappingsplan for habilitering og rehabilitering 2017-2019. Formålet med forslaget er å forsterke brukerperspektivet i tråd med målet om pasientens helsetjeneste, ved å tydeliggjøre i definisjonen at det er pasienten og brukerens mål for eget liv som skal legges til grunn ved utformingen av habilitering- og rehabiliteringstilbudet. I tillegg skal definisjonen fange opp at habilitering og rehabilitering er prosesser som både kan være tidsavgrenset og av livslang varighet og at behovet for tverrfaglig samarbeid og koordinering kan variere over tid i et forløp.

Departementet har innført en løsning for høringsuttalelser. Høringsuttalelser kan avgis digitalt på <https://www.regjeringen.no/no/dokumenter/horing>....... Endring av forskrift om habilitering og rehabilitering, individuell plan og koordinator §3. Definisjon av habilitering og rehabilitering.

Høringsinstanser kan registrere seg, mellomlagre en uttalelse og laste opp vedlegg. Høringsinstansene kan også sende inn høringssvar uten å registrere seg. Alle kan avgi høringsuttalelse. Alle uttalelser er offentlige etter offentleglova og blir publisert, med mindre høringssvaret inneholder taushetsbelagt informasjon.

Frist for å avgi høringssvar er torsdag 9. november 2017.

Eventuelle spørsmål i anledning høringen kan rettes til fagdirektør Kristin Gjellestad tlf 22 24 87 54 eller e-post: [krg@hod.dep.no](mailto:krg@hod.dep.no) eller Bente Margret Sande tlf 22 24 83 20  eller e-post: [bente-margaret.sande@hod.dep.no](mailto:bente-margaret.sande@hod.dep.no).

Med hilsen

|  |  |
| --- | --- |
| Petter Øgar (e.f.)  ekspedisjonssjef | Kristin Gjellestad  fagdirektør |